Ons wil veral die kenmerk wat onthou lêergidsstruktuur. - Sagteware vir Outlook e-pos invoer, omskakeling, uitvoer en PST herstel.
Jy is hier: Huis / Ons wil veral die kenmerk wat onthou lêergidsstruktuur.
Die sagteware is groot. Ons gebruik dit as 'n instrument vir litigasie steun. Wanneer ons kliënt e-pos wat aan ons native as .msg se, Ons kan hulle almal in een .pst lêer saamstel sodat die prokureurs kan dit met behulp van Outlook hersien. Ons wil veral die kenmerk wat onthou lêergidsstruktuur. Mooi produk. Anna-Mart van der Merwe – Bladsy 4 – Roekeloos
‘n Koppige ou wewenaar wat sy seuns afgesweer en verlaat het, keer onverwags terug na sy plaas met ‘n nuwe, heelwat jonger bruid.
Gepubliseer deurRoekeloos 10/03/2006 15/11/2016 Gepubliseer inTeaterSleutelwoorde: Anna-Mart van der Merwe, Jan Ellis, Marius WeyersLos kommentaar op Begeerte Model 1536-N - Douglas Machines
Front Mounted, 15 H.P. Wash Pump Fluit-fluit, my gunstelingstorie is...nooit uit nie | oolfant.com: tuisskool in Afrikaans
Home » Kyk so na die webinaar oor taalwerk » Afrikaans » Fluit-fluit, my gunstelingstorie is…nooit uit nie
Fluit-fluit, my gunstelingstorie is…nooit uit nie
Laat ek jou vertel van my gunstelingstorie. Nes die meeste mense is ek mal oor stories. En dis geen wonder nie. As ons stories hoor, skakel dele van ons breine aan wat nie gebeur as ons ander taal hoor nie. Soos wat Keith Oatley, ‘n afgetrede professor van die Universiteit van Toronto en self ook ‘n storieskrywer, sê: stories is vir ons breine amper soos simulasies vir rekenaars is. Ons breine maak nie ’n onderskeid tussen wat ons lees en wat ons werklik ervaar nie. In sy navorsing word gepraat van wat gebeur as die brein van smake, reuke, teksture en beweging lees. Dis so goed jy is self daar! Maar amper nog belangriker: as jy in stories lees van die sosiale interaksie tussen karakters, ervaar jy dit as werklik. Dit lyk asof ons breine amper dieselfde areas gebruik om stories uit te pluis as die wat ons gebruik om uit te werk hoe ons in sosiale situasies moet optree. Neuro-kenners praat van hierdie vermoë van die brein om ’n soort kaart te kan teken wat kan voorspel hoe mense gaan optree.
Stories help ons om ander mense beter te verstaan
Daarom toon studies deur dr Oatley en dr Mar (in samewerking met ander navorsers) dat mense wat stories lees ander mense beter verstaan. In 2010 het dr Mar navorsing gepubliseer wat hy oor voorskoolse kinders gedoen het. Hy het bevind dat kinders vir wie daar hope stories voorgelees word, se vermoë om te kan voorspel hoe ander mense gaan optree, geweldig verhoog het. Interessant genoeg het flieks dieselfde effek gehad, maar om televisie te kyk, nie. Sy teorie is dat kinders dikwels alleen TV kyk, maar dat hulle saam met hulle ouers fliek en die fliek dan gewoonlik ook bespreek. Stories is besonder kragtig, want dit beeld vir ons al die derduisende opsies en nuases van sosiale interaksie uit.
Die 6 belangrikste lesse uit my gunstelingstorie
Ek deel graag met jou die ses belangrikste sosiale lesse wat ek (en my kinders) uit ons gunstelingstorie geleer het. Die stories is Alba Bouwer se Stories van Rivierplaas-trilogie. Jy kan vra of die vertellings van ŉ gewone lewe op ŉ Vrystaatse plaas en later in ŉ koshuis in die Paarl regtig so uitstaande kan wees. Glo my, dit is. Stories van Rivierplaas herinner mens aan Anne of Green Gables of die Little House on the Prairie boeke. In hierdie goeie Afrikaanse storie kry jy dieselfde gehalte, dieselfde uitmuntende taalgebruik, dieselfde insig in mense.
Maar in Afrikaans.
Wat beteken daar is windpompe in die storie. En kiewiete. En ŉ drieklaskamerskooltjie wat kinders huis toe stuur voor ŉ donderstorm losbars. (Ag, hoe oorval die heimwee my nou!) Afrikaans is nie so ŉ groot taal soos Engels nie en ons letterkunde is uiteraard kleiner, maar daar is puik boeke wat jy met trots en louter plesier vir jou kinders kan voorlees. Stories van Rivierplaas is een van hulle. Jy behoort die drie boeke, wat in die 1990’s in ŉ omnibus heruitgegee is, nog in biblioteke of tweedehandse boekwinkels op te spoor. Hier is die ses lesse wat ons saam met Alie in ons gunstelingstorie geleer het:
1. Mens bewaar jou vriende se geheime
Lulu is Alie, die hoofkarakter, se beste maat. Sy is ŉ willewragtag van ŉ dogtertjie, ŉ regte klein kansvatter. Maar Lulu weet ook sulke goed soos dat ŉ mens van ŉ ou reukwaterbotteltjie ŉ verjaardaggeskenk kan maak. Sy weet die bietjies lekkerruik wat in die bottel oor is, gaan op die lappie kom as mens in die skool jou lei daarmee skoonvee en hoe dit jou dag gaan opvrolik. Lulu vang allerhande kattekwaad aan, maar Alie, van die versigtiger soort, dra nooit nuus oor Lulu aan nie. Soos die keer by die skooltjie toe Lulu en Alie gestuur word om water te gaan haal en daar ŉ motor, toe nog ŉ rare gesig, verbykom. Die twee maak die hek oop dat die kar kan deurry. Sal Lulu toe nie agterop die kar se stamper spring en saamry nie! Die kar tel baie vinniger spoed op as wat sy verwag het en moet sy afspring. Sy val haar nerfaf. Op pad terug klas toe is sy eers wit geskrik. Alie weet nie wat om te sê nie. Uiteindelik kry Lulu haar woorde terug en oudergewoonte vra sy Alie om te beloof dat sy haar mond sal hou oor wat gebeur het. En natuurlik beloof Alie plegtig. Dis mos hoe vriendskap lyk.
2. Vergewe en vergeet sê my gunstelingstorie
Een keer, tydens ŉ saalopening toe Alie nou al in die hoërskool is, trap die skoolhoof Alie voor die hele saal uit. Dis omdat sy nie die sangbundeltjie het wat die skool voorskryf nie en saam met ŉ maat uit hare sing. Wat die skoolhoof nie weet nie, is dat dit weens droogte sleg op Rivierplaas gaan en dat Alie nie die moed het om haar ouers te vra vir die geld om die sangbundel te koop nie. Soos een man skaar haar skoolmaats hulle na die voorval om haar, selfs die Engelssprekende enetjie met die bril, en die ryk meisie, die dokter se dogter, wat nie ŉ benul het wat geldmoeilikheid is nie. Die les van die boek is dat Alie nie ŉ wrok jeens die skoolhoof hou nie. Danksy haar maats se hulp oorkom sy hierdie vernedering, maar behou haar respek vir die skoolhoof. Sy leer hierdeur een van die lewe se belangrikste lesse: ons verhoudings met ander is nie perfek nie. Ons maak mekaar seer, so leer ons gunstelingstorie ons, ons verstaan nie altyd presies hoe dit in ŉ ander een se lewe lyk nie, maar ons kan nog steeds klaarkom en saamwerk en die wêreld ŉ beter plek maak.
3. ’n Komiese les uit my gunstelingstorie: Klim hoog en spring kasterolie so vry
Alie se jonger boetie, Hennie, is in die Rivierplaas boeke ŉ groot bron van humor in my gunstelingstorie. Een keer, toe haar ma, tannie Lenie, vir Alie en Hennie die gebruiklike jaarlikse kasterolie wil ingee, is Hennie net skoonveld. Jy moet weet, kasterolie is die naarste ding wat ŉ mens in die lewe kan drink. Na ŉ groot soektog spoor hulle Hennie op. Met die arme verskriklike kat, genaamd Piet, in sy arms, sit hy doer bo-op die windpomp. Almal skrik hulle boeglam, want die windpomp is baie hoog en Hennie baie klein. Dis ou-Melitie, die Sotho vrou wat vir tannie Lenie werk, wat Hennie en die kat weer veilig op die grond kry. Na dié groot skrik, spring Hennie natuurlik die slegte kasterolie vry.
4. Soms moet mens jou rug reguit maak
Alie is ŉ skaam, vaal dogtertjie van die Vrystaat en van die meer wêreldwyse meisies in die koshuis sit vir haar ore aan. Een jaar moet sy ŉ kamer met twee van hierdie meisies deel en hulle maak die lewe vir haar moeilik. Dis Alie wat agter die twee moet opruim en dis Alie wat in die aand die lig moet afsit, want hulle twee is kwansuis bang vir die donker. Toe die twee haar ŉ gemene streep trek deur die koshuismoeder te laat glo hulle deurmekaar laaie is eintlik Alie sŉ, is dit die laaste strooi. Weer eens kom haar maats tot haar hulp. Hulle konfronteer die twee en sê hulle goed sleg. En daardie aand het Alie vir die eerste keer die moed om te weier om die lig af te sit en sê koeltjies sy het nou genoeg beurte gehad. Partykeer moet mens jou rug reguit maak. Dis wonderlik as jy mense in jou lewe het wat jou hiermee kan help.
5. Kinders het grootmense nodig
Ek het tuisskolers al hoor kla dat Stories van Rivierplaas eintlik oor Alie en ou-Melitie gaan en dat Alie se ouers nie ŉ groot genoeg rol in die stories speel nie. Dis waar dat tannie Lenie en Alie se pa eintlik net agtergrondkarakters is. Wat hulle wel doen, is om vir haar sekuriteit te gee en die reëls en regulasies neer te lê. Ou-Melitie is die een wat dit kan bekostig om meer simpatie met haar verbeeldingsvlugte en verspotte vrese te hê. ‘n Aspek van my gunstelingstorie wat vir my pragtig is. Alhoewel ek, veral as tuisskoolma, glo ouers behoort verreweg die belangrikste volwassenes in ons kinders se lewens te wees, moet ons nie die rol van ander grootmense onderskat nie. Jy kan nie alles vir jou kind wees nie, want jy het dalk nie dieselfde talente as jou kind nie. My dogter is byvoorbeeld baie kunstig, maar ek kan skaars ŉ stokmannetjie teken. Ek is vir ewig dankbaar vir ŉ geliefde kunstannie wat Annamaria se kuns help vorm het. Dalk is daar ook so ŉ oom wat jou seun by die stoeiklub of die musiekklas leer.
6. Goeie stories is lewensnoodsaaklik
Soos reeds gesê is ons breine spesiaal gerat is vir verhale. Ons verstaan ŉ en-toe-en-toe storiedraad baie goed. Breinkenners het ontdek dat as ŉ mens ŉ gebeurtenis in jou eie lewe, veral een wat vir jou baie ellende veroorsaak het, vir jouself kan hervertel dat jy sin in die lyding vind, jou breinweefsel letterlik fisies verander word deur die nuwe vertelstorie. Dis hoe kragtig storievertel in ons lewens kan wees. Stories is hoe jou kind leer om lewenspatrone raak te sien. Deur vertelling leer hulle verbande tussen dinge raaksien en sin maak uit gebeurtenisse. As hulle byvoorbeeld sukses behaal met iets, moet hulle kan terugloop in hulle spore en kyk waar hulle oral die regte dinge gedoen het sodat hulle die suksesverhaal kan herhaal. In my gunstelingstorie (en ander goeie boeke) is daar verder vir jou kind modelle wat vir hulle voorbeelde kan wees. Stories is nie tydmors nie, stories is lewensbelangrik. Weet jy van die leeslys vir Afrikaanse tuisskolers wat ek opgestel het? As jy inteken op my poslys, kry toegang tot die leeslys. Vul net die vormpie onderaan hierdie artikel in. Ek het die boeke in kategorieë en dan alfabeties volgens titels in elke kategorie lys geskik. Op versoek van baie ma’s het ek probeer om te sê vir watter ouderdomsgroep elke boek min of meer geskik is. Verder gee ek ook ’n baie kort beskrywing van die inhoud van elke boek. Hier is ’n skermskoot van hoe die lys lyk:
Vir my is ’n groot kopseer die beskikbaarheid van sommige van die ouer boeke, wat reeds uit druk is. Ek weet party ma’s het oor baie jare vir hulle ŉ huisbiblioteek opgebou deur tweedehandse boeke aan te koop. Party titels tel as Africana, is peperduur, en daarom sal hulle dit nie sommer uitleen aan ander tuisskoolma’s nie. In my omswerwinge op die internet het ek op ’n paar tweedehandse boekhandelaars afgekom: Lizmar-boeke Tierberg-boeke Maroelaboeke Hou Protea-uitgewers ook gerus dop. Hulle gee gereeld van die ouer boeke weer uit.
En nog goeie nuus … meer Afrikaanse boeke
Die maatskappy E-library waar jy aanlyn boeke kan uitneem en lees, het onlangs ‘n groot deurbraak gemaak toe hulle met die gewilde uitgewer van jeug- en kinderboeke, Lapa, ‘n ooreenkoms kon sluit. Danksy hierdie ooreenkoms het E-library nou sommer baie meer Afrikaanse boeke beskikbaar. Die diens werk só: vir R85 per maand kan jy vir 14 dae 5 boeke uitneem. Dit sluit e-boeke en audioboeke, fiksie en nie-fiksie in. Om jou kans te gee om hulle diens eers bietjie deur te kyk, gee E-library jou ook die eerste maand gratis. Kontak E-library gerus. KLIK HIER en lees ook hoekom lekkerleesboeke so nodig is.
Teken in op die poslys en kry jou leeslys
Teken in en kry jou gratis Afrikaanse leeslys met meer as 250 boeke op. Daarna kry jy ook elke week 'n nuusbrief oor Tuisskool In Afrikaans.
Dankie dat jy ingeteken het. Daar behoort nou ’n e-pos in jou inhokkie te wees.
Ek haat gemorspos net soveel soos jy en daarom kan jy op enige stadium van die poslys afteken as jy wil. Powered by ConvertKit